
J e g y z ő k ö n y v

Készült Bácsalmás Város Önkormányzata Képviselő-testületének 2016. március 9-én, 15.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester (később érkezett), dr. Bakó Mária Lujza, Csémy László, Márai András, Nagy Gábor, valamint Schaffer Tünde képviselők (7);

Patocskai Ibolya jegyző, Horváth István Attila pénzügyi, beruházási és üzemeltetési osztályvezető és Krix János, a Bácsalmási Német Önkormányzat elnöke (3);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Légrádi Mária és Turcsányi Csaba képviselő (2).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő van jelen (67 %). Jegyzőkönyv-hitelesítőknek Schaffer Tünde és Csémy László képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

39/2016. (III. 09.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Schaffer Tünde és Csémy László képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet kiegészíteni javasolja a Magyar Kézilabda Szövetség kézilabda munkacsarnok építésének támogatása tárgykörrel, majd a javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

40/2016. (III. 09.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2016. március 9-i rendkívüli ülésén a következő napirendi pontokat tárgyalja meg:

1. A Bácsalmási Német Önkormányzat pályázatának támogatása (1. sz. előterjesztés)
2. A Bácsalmási Önkormányzati Közszolgáltatási Közhasznú Nkft. tevékenységi körének, alapító okiratának módosítása (2. sz. előterjesztés)
3. A Magyar Kézilabda Szövetség kézilabda munkacsarnok építésének támogatása (3. sz. határozati javaslat)
4. Egyebek (illegális szemételhelyezés, OTP melletti épület balesetveszélyessége, Szt. János utcai gyógyszertár előtti parkoló állapota, megsüllyedt kerékpárút)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
A Bácsalmási Német Önkormányzat pályázatának támogatása 

(Az 1. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét. Javasolja kinyilvánítani azt is, hogy az üzemeltetést a közszolgáltatási kft. vállalja. Az üzemeltetésre a kft. és a nemzetiségi önkormányzat között kell szerződésnek kötődnie. Az önerőt a tartalék terhére javasolja biztosítani. Kérdés, észrevétel nem lévén az előterjesztés első határozati javaslatának az elfogadását – fedezetül a tartalékot megjelölve – szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
41/2016. (III. 09.) Bácsalmás v. öh.

A Bácsalmási Német Önkormányzat 

Étel kerekeken – kisbusz támogatása 

elnevezésű pályázatának támogatása 
Határozat 
1.
Bácsalmás Város Önkormányzatának Képviselő-testülete (a továbbiakban: Képviselő-testület) tudomásul veszi, hogy a Bácsalmási Német Önkormányzat által benyújtandó Étel kerekeken – kisbusz támogatása elnevezésű projekt fenntartási, üzemeltetési költségeit a pályázatban rögzítettek alapján a Bácsalmási Önkormányzati Közszolgáltatási Közhasznú Nonprofit Kft. vállalja.

2.
A Képviselő-testület úgy dönt, hogy nyertes pályázat esetén az 1. pont szerinti pályázat 25 %-os önerejét – 1.910.875.- Ft-ot − a tartalék terhére biztosítja.

Határidő:
1. pontnál: azonnal


2. pontnál: értelem szerint

Felelős: Németh Balázs polgármester

Operatív felelős: Horváth István Attila PBÜ osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. Bácsalmási Német Önkormányzat 



5. Barta Tiborné Gáll Ágnes, BÖKK Nkft. ügyvezető

Németh Balázs polgármester az előterjesztés második határozati javaslatának az elfogadását bocsátja szavazásra.
A képviselő-testület egyhangúlag (6 igen szavazattal) a következő határozatot hozza:
42/2016. (III. 09.) Bácsalmás v. öh.

A Bácsalmási Német Önkormányzat által 

benyújtandó Étel kerekeken – kisbusz 

támogatása elnevezésű pályázat sikeres 

elbírálása esetén a BÖKK NKft. használatába 

átadandó kisbusz üzemeltetési költsége 

Határozat 

Bácsalmás Város Önkormányzatának Képviselő-testülete úgy dönt, hogy amennyiben a Bácsalmási Német Önkormányzat Étel kerekeken − kisbusz támogatása elnevezésű pályázata sikeres lesz, az új kisbusz üzemeltetési költségét az Bácsalmási Önkormányzati Közszolgáltatási Közhasznú Nkft.-nek kell kigazdálkodni, pluszforrást nem biztosít hozzá. 

Határidő: azonnal

Felelős: Németh Balázs polgármester

Operatív felelős: Horváth István Attila gazdasági osztályvezető



        Barta Tiborné Gáll Ágnes, a BÖKK Nkft. ügyvezetője 

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila gazdasági osztályvezető



4. Barta Tiborné Gáll Ágnes a BÖKK Nkft. ügyvezetője 

A képviselő-testület nem kéri jelenteni a határozatban foglaltak végrehajtásának megtörténtét.

Tóth Árpád alpolgármester 15 óra 11 perckor csatlakozik a jelenlévőkhöz.

2. napirendi pont

A Bácsalmási Önkormányzati Közszolgáltatási Közhasznú Nkft. tevékenységi körének, alapító okiratának módosítása 
(A 2. sz. előterjesztés a jegyzőkönyv melléklete.)
Németh Balázs polgármester elmondja, hogy az előterjesztés készítésére a tevékenységi körök aktualizálása miatt volt szükség. Kérdés, észrevétel nem lévén az előterjesztés határozati javaslatának az elfogadását szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
43/2016. (III. 09.) Bácsalmás v. öh.
A Bácsalmási Önkormányzati Közszolgáltatási 

Közhasznú Nonprofit Kft. tevékenységi 

körének, alapító okiratának módosítása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) hozzájárul, hogy a Bácsalmási Önkormányzati Közszolgáltatási Közhasznú Nonprofit Kft. felvegye tevékenységei körébe az alábbiakat:

TEÁOR: 8899 − Egyéb szociális ellátások bentlakás nélkül

TEÁOR: 8810 – Idősek, fogyatékosok szociális ellátása bentlakás nélkül

TEÁOR: 7022 − Üzletviteli, egyéb vezetési tanácsadási 

2.
A Képviselő-testület az előterjesztés és a jelen határozat melléklete szerint elfogadja a Bácsalmási Önkormányzati Közszolgáltatási Közhasznú Nonprofit Kft. Alapító Okiratának módosítását és felkéri az ügyvezetőt a további intézkedések megtételére.
Határidő: azonnal 

Felelős: Németh Balázs polgármester

Operatív felelős: Barta Tiborné Gáll Ágnes ügyvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Horváth István Attila PBÜ osztályvezető



4. Barta Tiborné Gáll Ágnes üv., BÖKK Nkft. 

A Képviselő-testület nem kéri jelenteni a határozatban foglaltak végrehajtásának megtörténtét.
Melléklet a 43/2016. (III. 09.) Bácsalmás v. öh. jelölésű határozathoz
BÁCSALMÁSI ÖNKORMÁNYZATI KÖZSZOLGÁLTATÁSI KÖZHASZNÚ NONPROFIT

KORLÁTOLT FELELŐSSÉGŰ TÁRSASÁG

Alapító Okiratának

2016. március 9-i módosítása

A Bács-Kiskun Megyei Bíróságon, mint Cégbíróságon Cg. 03-09-117786 cégszám alatt bejegyzett Bácsalmási Önkormányzati Közszolgáltatási Közhasznú Nonprofit Korlátolt Felelősségű Társaság tagjai az alapító okiratot az alábbiak szerint 

módosítják:

1.
Az Alapító Okirat „ 4.1.2. pontja helyébe az alábbi 4.1.2 pont lép:

„4.1.2. A társaság közhasznú tevékenységeit a 4.1.1 pontban megjelölt a Magyarország helyi önkormányzatairól szóló 2011. évi CLXXXIX törvényben foglaltakon túlmenően az alábbi ágazati jogszabályok alapján látja el:

· A katasztrófavédelemről szóló 2011. évi  CXXVIII. tv.
· A környezet védelmének általános szabályairól szóló 1995.évi LIII .tv.
· A vízgazdálkodásról szóló 1995. évi LVII. tv.
· A közfoglalkoztatásról szóló 2011. évi CVI. tv.

A cél szerinti közhasznú tevékenységek TEÁOR szerint:

81.30.08
Zöldterület-kezelés – Fő tevékenységi kör 

02.10.08 
Erdészeti, egyéb erdőgazdálkodási tevékenység

02.40.08 
Erdészeti szolgáltatás

37.00.08
Szennyvíz gyűjtése, kezelése

38.11.08 
Nem veszélyes hulladék gyűjtése

38.12.08 
Veszélyes hulladék gyűjtése

38.21.08 
Nem veszélyes hulladék kezelése, ártalmatlanítása

38.22.08
Veszélyes hulladék kezelése, ártalmatlanítása

38.32.08 
Hulladék újrahasznosítása

39.00.08 
Szennyeződésmentesítés, egyéb hulladékkezelés

42.11.08
Út, autópálya építése

43.99.08 
Egyéb speciális szaképítés m.n.s.

85.59.08
M.n.s. egyéb oktatás

91.04.08 
Növény-, állatkert, természetvédelmi terület működtetése

A közhasznú tevékenységhez kapcsolódó üzletszerű gazdasági tevékenységek TEÁOR megjelöléssel

01.11.08
Gabonaféle (kivéve: rízs), hüvelyes növény, olajos mag termesztése

01.13.08
Zöldségféle, dinnye, gyökér-, gumósnövény termesztése

01.16.08 
Rostnövénytermesztés

01.19.08 
Egyéb, nem évelőnövény termesztése

01.27.08 
Italgyártási növény termesztése

01.28.08
Fűszer-, aroma-, narkotikus, gyógynövény termesztése

01.29.08
Egyéb évelő növény termesztése

01.30.08
Növényi szaporítóanyag termesztése

01.49.08
Egyéb állat tenyésztése

01.61.08
Növénytermesztési szolgáltatás 
01.63.08
Betakarítást követő szolgáltatás

01.64.08
Vetési célú magfeldolgozás

02.10.08
Erdészeti, egyéb erdőgazdálkodási tevékenység

02.20.08
Fakitermelés

10.39.08
Egyéb gyümölcs-, zöldségfeldolgozás, - tartósítás

16.22.08
Parkettagyártás

16.23.08
Épületasztalos-ipari termék gyártása

16.24.08
Tároló fatermék gyártása

32.99.08
Egyéb m.n.s feldolgozóipari tevékenység

33.19.08 
Egyéb ipari eszközjavítása

41.20.08
Lakó- és nem lakó épület építése

42.21.08 
Folyadék szállítására szolgáló közmű építése

42.22.08
Elektromos, híradás-technikai célú közmű építése

42.91.08
Vízi létesítmény építése

42.99.08
Egyéb m.n.s. építés

43.11.08
Bontás

43.12.08
Építésterület előkészítése

43.21.08
Villanyszerelés

43.22.08 
Víz-, gáz- fűtés-, légkondicionáló-szerelés

43.29.08
Egyéb épületgépészeti szerelés

43.31.08 
Vakolás

43.32.08
Épületasztalos-szerkezet szerelése

43.33.08
Padló,- falburkolás

43.34.08
Festés, üvegezés

43.39.08
Egyéb befejező építés m.n.s.

43.91.08
Tetőfedés, tetőszerkezet-építés

43.99.08
Egyéb speciális szaképítés m.n.s.

45.20.08 
Gépjárműjavítás, - karbantartás

47.21.08
Zöldség, gyümölcs kiskereskedelme

47.89.08
Egyéb áruk piaci kiskereskedelme

52.10.08 
Raktározás, tárolás

52.21.08
Szárazföldi szállítást kiegészítő szolgáltatás

62.01.08
Számítógépes programozás

62.02.08
Információ-technológiai szaktanácsadás

62.03.08
Számítógép-üzemeltetés

62.09.08
Egyéb információ-technológiai szolgáltatás

63.11.08
Adatfeldolgozás, web-hossting szolgáltatás

63.99.08 
M.n.s. egyéb információs szolgáltatás

68.20.08
Saját tulajdonú, bérelt ingatlan bérbeadása, üzemeltetése

68.32.08 
Ingatlankezelés

7022 -   
Üzletviteli, egyéb vezetési tanácsadási
71.12.08
Mérnöki tevékenység, műszaki tanácsadás

74.90.08
M. n.s. egyéb szakmai, tudományos, műszaki tevékenység

77.31.08
Mezőgazdasági gép kölcsönzése

77.32.08
Építőipari gép kölcsönzése

77.39.08
Egyéb gép, tárgyi eszköz kölcsönzése

77.40.08 
Immateriális javak kölcsönzése

78.20.08
Munkaerő kölcsönzés

81.10.08
Építményüzemeltetés

81.21.08
Általános épülettakarítás

81.22.08
Egyéb épület-, ipari takarítás

81.29.08
Egyéb takarítás
82.11.08
Összetett adminisztratív szolgáltatás

82.19.08
Fénymásolás, egyéb irodai szolgáltatás

82.30.08
Konferencia, kereskedelmi bemutató szervezése

82.99.08
M.n.s. egyéb kiegészítő szolgáltatás

8899 -  
Egyéb szociális ellátások bentlakás nélkül

8810 -  
Idősek fogyatékosok szociális ellátása bentlakás nélkül

93.11.08
Sportlétesítmény működtetése

96.03.08
Temetkezés, temetkezést kiegészítő szolgáltatás

96.09.08
M.n.s. egyéb személyi szolgáltatás” 
Az Alapító Okirat egyéb pontjai nem módosulnak, változatlanul érvényben maradnak.

Bácsalmás, 2016. március  …..






        …………………………………………………..

    




    Bácsalmás Város Önkormányzata Alapító






Képviseletében: Németh Balázs polgármester

3. napirendi pont
A Magyar Kézilabda Szövetség kézilabda munkacsarnok építésének támogatása 

(A határozati javaslat és a Magyar Kézilabda Szövetség levele a jegyzőkönyv melléklete.)
Németh Balázs polgármester elmondja, hogy a Magyar Kézilabda Szövetség a Magyar Kormány támogatásával kézilabda munkacsarnokok létesítését tűzte ki célul. Bácsalmás a 25. a listán, a megvalósításra a II. ütemben, valószínűleg jövőre kerül sor. A csarnokot az NSK építi fel. Önrészt nem kell biztosítaniuk. Képviselő-testületi döntést kell hozniuk arról, hogy a beruházást támogatják, a telket biztosítják hozzá. A csarnok paramétereiről még egyeztetni fognak. A munkacsarnok kb. 300 M Ft-os támogatással épül, a lelátó kb. 300 fős lesz. El kell gondolkodniuk azon, hogy a 30 M Ft önerős TAO sportcsarnok-pályázaton részt vegyenek-e.
Márai András képviselő szerint két sportcsarnok elegendő, a zsúfoltság problémája az új csarnok megvalósításával megoldódna; a kisebbik épületben lehetne tartani a dzsúdó, az asztalitenisz stb. edzéseket is. 

Németh Balázs polgármester ismerteti a becsatolt határozati javaslatot, hozzátéve, hogy a konkrét helyrajzi szám a tájolástól függ majd. További hozzászólás nem lévén az ismertetett határozati javaslat elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:
44/2016. (III. 09.) Bácsalmás v. öh.
A Magyar Kézilabda Szövetség kézilabda 
munkacsarnok építésének támogatása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) támogatja a Magyar Kézilabda Szövetség által Bácsalmáson építendő kézilabda munkacsarnok beruházást. 
2.
A Képviselő-testület a beruházáshoz a városi sportpálya területén (6430 Bácsalmás, Szent János u. 1.) biztosítja a szükséges telket.

Határidő: azonnal

Felelős: Németh Balázs polgármester
Operatív felelős: Prikidánovics Antal oktatási, fejlesztési és gazdálkodási üi.
A határozatról értesül:

- kivonattal:
1. Németh Balázs polgármester



2. Patocskai Ibolya jegyző


3. Horváth István Attila PBÜ osztályvezető


4. Prikidánovics Antal ügyintéző


5. Kerényi Tamás beruházási ügyintéző
- levélben:
1. Magyar Kézilabda Szövetség

4. napirendi pont
Egyebek (illegális szemételhelyezés, OTP melletti épület balesetveszélyessége, Szt. János utcai gyógyszertár előtti parkoló állapota, megsüllyedt kerékpárút) − szóbeli
Schaffer Tünde képviselő jelzi, hogy Óalmás felé, a fénysorompó melletti földútnál illegális szemétlerakó hely létesült; a Rudics utcán keresztül szállítják oda a hulladékot.
Márai András képviselő megerősíti az elmondottakat, hozzátéve, hogy komoly mennyiségű szemétről van szó.

Németh Balázs polgármester szerint a tettenérés jelenthet megoldást, a rendőrséggel egyeztet ez ügyben.

Tóth Árpád alpolgármester megjegyzi, hogy magánterületről, a vasúti sínek melletti régi homokbányáról beszélnek.
Márai András képviselő felveti, hogy a Szt. János utcai üzleteknél, az OTP melletti épületnél lóg a verébdeszka, fel kellene hívni az ingatlantulajdonosok figyelmét a balesetveszélyre.

Nagy Gábor képviselő szintén balesetveszélyre hívná fel a figyelmet. A Szt. János utcai gyógyszertár előtti parkoló egy részét nagyon kimosta a víz, a beton elvékonyodott, az autók alatt beszakadhat.

Márai András képviselő kerékpárúttal kapcsolatos problémát vet fel: a tűzoltóság előtti gyalog- és kerékpárúton elég mély gödör alakult ki, ha esik az eső, tócsa képződik, és ez balesetveszélyes. 
Dr. Bakó Mária Lujza képviselő hozzáteszi, hogy a Sárga Csikó étterem előtt is hasonló a helyzet, esőben nem tudnak átmenni a zebrán, mert pocsolya állja útjukat, de több helyen szembesülhetnek ilyen problémával.
Németh Balázs polgármester – további hozzászólás és több napirendi pont nem lévén – megköszöni a részvételt, és az ülést 15 óra 31 perckor berekeszti.

K. m. f.

Németh Balázs
Patocskai Ibolya

polgármester
jegyző


Schaffer Tünde
Csémy László

képviselők, jegyzőkönyv-hitelesítők
